# C.P.D. Wrecsam

C.P.D. Wrecsam|  |
| Enw llawn | Clwb Pêl-droed Wrecsam |
| Llysenw(au) | *Y Dreigiau* |
| Sefydlwyd | 1864 (1864) |
| Maes | Y Cae Ras |
| Cadeirydd | Ymddiriedolaeth Cefnogwyr Wrecsam |
| Rheolwr |  Phil Parkinson |
| Cynghrair | Y Bencampwriaeth |
|  |
|

|  |  |  |
| --- | --- | --- |
|

 |

 |

 |

 |
|  |

Mae **Clwb Pêl-droed Wrecsam** yn glwb pêl-droed yng ngogledd-ddwyrain Cymru sy'n chwarae yn Y Bencampwriaeth. Sefydlwyd yn 1864, sydd yn golygu taw dyma yw'r clwb pêl-droed hynaf yng Nghymru, a'r trydydd clwb proffesiynol hynaf yn y byd. Cae Ras yw stadiwm a maes y Clwb, maes sydd wedi cynnal gemau rhyngwladol Cymru (pêl-droed a rygbi'r undeb) yn ogystal â bod yn gartref i'r 'Dreigiau'; yn hanesyddol adnabyddir y clwb fel y **Robins**. Dyma stadiwm rhyngwladol hynaf y byd.

Yn 2011, yn dilyn trafferthion ariannol, prynwyd Y Cae Ras gan Brifysgol Glyndŵr; nid yw'r cytundeb yma'n cynnwys y clwb pel­-droed na'r clwb rygbi'r cynghrair, ond mae'n caniatáu iddyn nhw barháu i ddefnyddio'r cyfleusterau. "Ymddiriedolaeth Cefnogwyr Wrecsam" yw perchnogion y clwb. Erbyn Mai 2015, roedd gan y Clwb 4,129 o aelodau (oedolion a chyd-berchnogion).

Mae'r record am y nifer mwyaf o gefnogwyr yn mynd nôl i 1957 pan chwaraewyd yn erbyn Manchester United F.C. gyda 36,445 o gefnogwyr yn gwylio.

Mae gan y clwb nifer o ymrysonau â chlybiau Seisnig, gan gynnwys Dinas Caer a'r Amwythig. Ymhlith y gemau mwyaf cofiadwy y mae'r gêm yn erbyn Arsenal F.C. yn 1992, a oedd ar frig Cwpan yr FA ar y pryd. Llwyddodd y Clwb hefyd i drechu FC Porto yn 1984 yng Nghwpan Ewrop.

### Pêl-droed Merched

Ceir hefyd clwb pêl-droed a strwythur ar gyfer pêl-droed i fenywod. Mae C.P.D. Merched Wrecsam yn rhan o system Cynghreiriau Adran Cymru.

## Hanes

Tu mewn i'r Cae Ras
Cafodd y clwb ei ffurfio yn 1872 (yn ôl bathodyn y clwb, 1873 oedd y flwyddyn). Cafodd ei groesawu i Gynghrair Lloegr yn 1921.

Mae'r clwb wedi cynyrchioli Cymru yn Ewrop sawl gwaith yn sgil ennill Cwpan Cymru. Gwnaethon nhw guro nifer o dîmau enwog, ac yn 1976 wnaethon nhw gyrraedd yr wyth olaf y European Cup Winners' Cup, cyn colli i Anderlecht o Wlad Belg.

Yn 2005 cipiwyd yr LDV Vans Trophy gan Wrecsam. Chwaraewyd y gêm yn Stadiwm y Mileniwm yng Nghaerdydd yn erbyn Southend F.C. gyda Darren Ferguson a Juan Ugarte'n sgorio mewn buddigoliaeth o 2-0.

Disgynodd y clwb allan o Gynghrair Lloegr yn nhymor 2007/08 ar ôl treulio 87 mlynedd ynddi.

Yn 2013, aeth Wrecsam i chwarae ddwywaith yn Stadiwm Wembley yn Llundain ar ôl ennill yn rownd derfynol Tlws yr FA yn erbyn Grimsby a cholli yn rownd derfynol gemau ail-gyfle'r gynghrair yn erbyn Casnewydd.

## Pigion

### Chwaraewyr

* **Y nifer mwyaf o goliau mewn tymor** – 44. Tommy Bamford (1933–34)
* **Y nifer mwyaf o goliau'r Gynghrair** – 174. Tommy Bamford (1928–34)
* **Y nifer fwyaf o *Hat Tricks – 16. Tommy Bamford
* **Y nifer mwyaf o goliau a sgoriwyd mewn un gê** – 7. Andy Morrell v C.P.D Merthyr Tudful, (Cwpan yr FAW; 16 Chwefror 2000)
* **Mwyaf o ymddangosiadau– 592 Arfon Griffiths (1959–61, 1962–79) **Mwyaf o gapiau** – Dennis Lawrence, 89 i Dîm Cenedlaethol Trinidad & Tobago
* **Mwyaf o gapiau tra yn Wrecsam** – Dennis Lawrence – 49 i Trinidad & Tobago
* **Chwaraewr hynaf** – Billy Lot Jones – aged 46 v Tranmere Rovers
* **Chwaraewr ieuengaf** – Ken Roberts – 15 blwyddyn a 158 diwrnod v Bradford Park Avenue A.F.C.

## Rhestr Rheolwyr

* Ted Robinson (1912-1924)
* Charlie Hewitt (1924-1929)
* Jack Baynes (1929-1931)
* Ernest Blackburn (1932-1937)
* Jimmy Logan (1937-1938)
* Tom Morgan (1938-1940)
* Tom Williams (1940-1949)
* Les McDowall (1949-1950)
* Peter Jackson (1950-1954)
* Cliff Lloyd (1954-1957)
* John Love (1957-1959)
* Cliff Lloyd (1959-1960)
* Billy Morris (1960-1961)
* Ken Barnes (1961-1965)
* Billy Morris (1965)
* Jack Rowley (1966-1967)
* Alvan Williams (1967-1968)
* John Neal (1968-1977)
* Arfon Griffiths (1977-1981)
* Mel Sutton (1981-1982)
* Bobby Roberts (1982-1985)
* Dixie McNeil (1985-1989)
* Brian Flynn (1989-2001)
* Denis Smith (2001-20007)
* Brian Carey (2007)
* Brian Little (2007-2008)
* Dean Saunders (2008-2011)
* Andy Morrell (2011-2014)
* Kevin Wilkin (2014-2015)
* Gary Mills (2015-2016)
* Dean Keates (2016-2018)
* Andy Davies (dros dro) (2018)
* Sam Ricketts (2018)
* Graham Barrow (2018-2019)
* Bryan Hughes (2019)
* Dean Keates (2019-2021)
* Phil Parkinson (2021-)

## Dolenni allanol

* (Saesneg) Gwefan swyddogol y clwb Archifwyd 2008-07-20 yn y Peiriant Wayback
* (Saesneg) Ymddiriedolaeth Cefnogwyr Wrecsam Archifwyd 2007-05-01 yn y Peiriant Wayback
* (Saesneg) Red Passion - Gwefan answyddogol cefnogwyr Wrecsam

## Cyfeiriadau

 *Eginyn erthygl sydd uchod am **bêl-droed**. Gallwch helpu Wicipedia drwy ychwanegu ato*.
 *Eginyn erthygl sydd uchod am **Fwrdeistref Sirol Wrecsam**. Gallwch helpu Wicipedia drwy ychwanegu ato*